1. pielikums
Atklāta konkursa
 “Starptautiskās pieredzes izpēte un 
integritātes paktu ieviešanas standarta izstrāde”
(identifikācijas Nr.: MK VK 2024/01/ESF+) nolikumam
Sagatavošanas datums: 2024. gada 15.aprīlī

TEHNISKĀ SPECIFIKĀCIJA/ TEHNISKAIS PIEDĀVĀJUMS

Tehniskajā specifikācijā noteiktas minimālās obligāti izpildāmās prasības attiecībā uz iepirkumu Nr. MK VK 2024/01/ESF+ “Starptautiskās pieredzes izpēte un integritātes paktu ieviešanas standarta izstrāde”.


	Nr.
p.k.
	Nosaukums
	Tehniskā specifikācija
(minimālās prasības)
	Pretendenta piedāvājums
(aizpilda pretendents, izvērsti aprakstot savu piedāvājumu, raksturojot savas spējas nodrošināt prasību ievērošanu, kā arī piesaistītā personāla pienākumus un atbildības sadalījumu)

	1.
	Mērķis
	Veikt starptautisko izpēti, izstrādāt integritātes paktu ieviešanas standartu Latvijā, izstrādāt mācību satura aprakstu integritātes paktu ieviesējiem un īstenot informatīvi izglītojošus pasākumus.
	

	2.
	Mērķauditorija
	Publiskā pārvalde un nevalstiskais sektors – nevalstiskās organizācijas (turpmāk – NVO), nozaru eksperti jomās, kurās tiek veikti publiskie iepirkumi vai citi sabiedrības pārstāvji, kuru intereses skar kāds publiskais iepirkums vai projekts. 
	

	3.
	Pakalpojuma sniegšanas formāts
	Pakalpojuma sniedzējs Pasūtītājam iesniedz saturiski pilnībā izstrādātu tekstu, kas noformēts ērti lietojamā un vizuāli viegli uztveramā elektroniskā formātā – hiperteksta iezīmēšanas valodā jeb HTML formātā. Elektroniskajā formātā jānodrošina ērta un ātra pāreja no vienas sadaļas uz citu u.c. interaktīvas iespējas, kā arī jānodrošina risinājums teksta tulkošanai no latviešu valodas uz angļu valodu un satura lejupielādei PDF formātā[footnoteRef:1]. [1:  Kā piemēru aicinām skatīt Normatīvo aktu projektu izstrādes rokasgrāmatu, kas ir pieejama hipertekstā, kā arī var lejupielādēt kā PDF datni: https://tai.mk.gov.lv/book/1/chapter/23] 


Elektroniskajam formātam ir jābūt rediģējamā versijā, lai Pasūtītājs nepieciešamības gadījumā to varētu aktualizēt.
	

	4.
	Noformēšanas prasības
	Standarta izstrādē Pakalpojuma sniedzējs ievēro ES fondu 2021.-2027. gada plānošanas perioda publicitātes vadlīnijas ES fondu finansējuma saņēmējiem[footnoteRef:2], kā arī Pasūtītāja un Administratīvās kapacitātes ceļa kartes 2021 – 2027 vizuālo identitāti. [2:  https://m.esfondi.lv/upload/Vadlinijas/0_esfondu_af_kom_vadlinijas.pdf] 

	

	5.
	Pakalpojuma izpildes laiks
	Standarta izstrādi Pakalpojuma sniedzējs nodrošina ne ilgāk kā 18 (astoņpadsmit) mēnešu laikā no Līguma noslēgšanas dienas.
	

	6.
	Sadarbība standarta izstrādes laikā
	Standarta izstrādi Pakalpojuma sniedzējs veic ciešā sadarbībā ar Pasūtītāju. Pakalpojuma sniedzējam ir jāparedz vismaz viena Pasūtītāja pārstāvja iesaiste visās Pakalpojuma sniedzēja organizētajās diskusijās, kā arī regulāri (ne retāk kā reizi mēnesī) jāinformē Pasūtītājs par standarta izstrādes gaitu.

Pasūtītājs ir izveidojis darba grupu veiksmīgai standarta izstrādei, iesaistot tajā publiskās pārvaldes un nevalstisko organizāciju pārstāvjus. Galvenie darba grupas uzdevumi – sadarbībā ar Pakalpojuma sniedzēju nodrošināt efektīvu pasākuma īstenošanu, piedalīties integritātes paktu standarta izstrādē, vienoties par integritātes paktu uzraudzības mehānismu un atbildības sadalījumu, kā arī sniegt priekšlikumus par integritātes paktu mehānisma ilgtspējīgu ieviešanu valstī kopumā.

Pakalpojuma sniedzējs sadarbībā ar Pasūtītāju organizē vismaz šādas tikšanās (klātienē vai tiešsaistē) ar Pasūtītāju un darba grupu, lai pārrunātu standarta izstrādes gaitu un saturu:
1) ievadtikšanās – diskusija un vienošanās par darbības plānu un nākamajiem soļiem, pārrunājot iesaistīto pušu atbildības un uzdevumus standarta izstrādes procesā;
2) tikšanās pētījuma rezultātu prezentēšanai;
3) tikšanās standarta satura izskatīšanai – vismaz trīs tikšanās standarta satura un apjoma izskatīšanai, uzklausot darba grupas viedokli;
4) noslēguma pasākums – standarta prezentēšana ieinteresētajām pusēm. 
Pakalpojuma sniedzējam līguma izpildes laikā ir pienākums piedalīties Pasūtītāja organizētajās domnīcās par integritātes paktu ieviešanu (viena līdz divas domnīcas gadā). 
	

	7.
	Pētījuma apjoms
	Pirms standarta izstrādes ir nepieciešams izveidot stabilu zināšanu un pieredzes bāzi par integritātes paktu ieviešanu Latvijā un citās valstīs.
Pakalpojuma sniedzējs veic pētījumu par Latvijas un starptautisko pieredzi un sabiedrības uzraudzības mehānismiem, apkopojot labās prakses piemērus un pieredzes stāstus. 
Pakalpojuma sniedzējs analizē iespējas adaptēt integritātes paktu Latvijas apstākļiem, tostarp sniedz izvērtējumu par ieguvumiem un riskiem no šāda rīka izmantošanas, publisko iepirkumu un publiskā sektora investīciju specifiku Latvijā un kā šajos procesos integrēt integritātes paktu. 
Analizējot iespējas adaptēt integritātes paktu Latvijas apstākļiem, definē to, uz kāda veida iepirkumiem/ investīcijām/ projektiem integritātes pakts varētu būt attiecināms.
Pētījumā iekļauj vismaz šādu informāciju:
1) ieviešanas pieredze citās valstīs (vismaz divas Skandināvijas valstis, divas Austrumeiropas valstis, divas Eiropas valstis, kuras bija iestājušās Eiropas Savienībā līdz 2004. gadam);
2) kā tiek motivēti potenciālie pasūtītāji, kādas metodes strādā/ nestrādā;
3) kādi komunikācijas formāti un kanāli tiek izmantoti;
4) NVO un ekspertu izvēles kritēriji un piesaistes mehānismi;
5) citu valstu pieredze NVO izvēlē (vai un kā nosaka NVO uzticamību un godprātību, pārstāvot sabiedrības intereses);
6) iespējamās juridiskās sekas, riski;
7) atbildīgās institūcijas;
8) integritātes pakta ieviešanas posmi – kurš, kurā posmā un ko dara;
9) ieteicamās iepirkumu jomas integritātes paktu ieviešanai;
10) normatīvo dokumentu analīze Latvijā, kas varētu ietekmēt integritātes paktu ieviešanu;
11) ja mērķis ir sabiedrības uzticēšanās, kādas citas metodes tiek izmantotas;
12) kāda ir integritātes paktu ietekme citviet Eiropā, kā to mēra;
13) kā tiek nodrošināta ilgtspēja, ka sabiedrības pārstāvji ir gatavi ilgstoši strādāt ar integritātes paktu ieviešanu;
14) no kādiem finansējuma avotiem tiek finansēta integritātes paktu ieviešana;
15) kā tiek aprēķinātas integritātes paktu ieviešanas izmaksas,  piemēri;
16) līdz šim veikto pētījumu secinājumi.
	

	8.
	Standarta provizoriskā satura struktūra 
	Standartā iekļauj vismaz šādas tēmas:
1) ieguvumi no integritātes paktiem un atklātības, sabiedrības līdzdalības nozīme mūsdienīgā valsts pārvaldē;
2) uzraudzības mehānisma – integritātes pakta būtība/ atbildības sadalījums;
3) kādos iepirkumos, investīcijās, projektos var izmantot integritātes paktu;
4) projektu/ iepirkumu atlase integritātes paktiem;
5) sabiedrības pārstāvju veidi, atbilstības kritēriji, uzrunāšanas un iesaistes process;
6) kādas iestādes publiskajā sektorā var izmantot savā darbā integritātes paktu;
7) metodika pakta ieviešanai visos iepirkuma/ projekta posmos – iepirkuma plānošanā, iepirkuma veikšanas laikā, ieviešanā;
8) integritātes paktu izmaksas un finansēšana – kādas izmaksas rodas integritātes pakta ieviešanai, izmaksu aprēķina metodika un piemērs, iespējamie finansējuma avoti;
9) ieteikumi publiskajai komunikācijai par projektu, kurā tiek īstenots integritātes pakts;
10) juridiskais ietvars, nepieciešamās izmaiņas normatīvajos dokumentos;
11)  ekspertu piesaiste – kā piesaistīt un finansēt;
12) standarta līguma paraugs.

Standartu veido kā praktisku rokasgrāmatu, kas motivē izmantot integritātes paktu un dod skaidru algoritmu, kā tas norit. 
Standartā tiek iekļauti labās prakses piemēri un pieredzes stāsti no veiktā pētījuma. 
Pakalpojuma sniedzējs var precizēt tēmu nosaukumus, apvienot tās tematiskās sadaļās un papildināt ar citām tēmām, ja nepieciešams, u.tml. 
Ieteicamais standarta teksta apjoms: 70 – 100 lapas (bez pielikumiem).
	

	9.
	Mācību satura apraksta izstrāde integritātes paktu ieviesējiem un informatīvi izglītojošu pasākumu organizēšana
	Ņemot vērā pētījuma rezultātus un standartā iekļauto informāciju, Pakalpojuma sniedzējs sagatavo un iesniedz mācību satura aprakstu  integritātes paktu ieviesējiem – publiskā sektora iestādēm (potenciālie pasūtītāji Publisko iepirkumu likuma izpratnē, valsts vai pašvaldības budžeta finansētu projektu īstenotāji) un nevalstiskajam sektoram (sabiedrības interešu pārstāvība integritātes pakta īstenošanā). 

Pakalpojuma sniedzējs noorganizē vismaz šādus informatīvi izglītojošus pasākumus:
1) vienu pasākumu tiešsaistē visām integritātes pakta īstenošanā iesaistītajām pusēm (publiskās pārvaldes iestādēm, NVO sektoram, uzņēmumiem (izpildītājiem) u.c. interesentiem) par integritātes pakta būtību un ieguvumiem sabiedrībai;
2) piecus klātienes informatīvi izglītojošus pasākumus – vienu Rīgā un pa vienam katrā reģionā (Kurzemē, Latgalē, Vidzemē un Zemgalē) publiskā sektora iestāžu darbiniekiem par integritātes paktu ieviešanu.
	

	10.
	Izmantojamie informācijas avoti un metodes
	Izmantojamie informācijas avoti un metodes:
1) pētījumā iegūtā informācija – Pakalpojuma sniedzējs veic pētījumu par starptautisko pieredzi un sabiedrības uzraudzības mehānismiem iepirkumu un  investīciju projektos;
2) literatūras izpēte par integritātes paktu ieviešanu Latvijā un ES, tajā skaitā:
· https://ec.europa.eu/regional_policy/policy/how/improving-investment/integrity-pacts_en; 
· https://ec.europa.eu/regional_policy/information-sources/publications/guides/2022/safeguarding-eu-funded-investments-with-integrity-pacts-a-decision-maker-s-guide-to-collaborative-public-contracting-monitoring_lv;
· https://delna.lv/lv/2021/10/11/integritates-pakts-instruments-korupcijas-noversana/;
3) tikšanās un diskusijas ar Pasūtītāja un darba grupas, kā arī ar NVO sektora un valsts institūciju, kuras veic iepirkumus un īsteno investīciju projektus, pārstāvjiem;
4) projektā skarto jomu regulējošie normatīvie akti;
5) citi avoti un metodes pēc Pakalpojuma sniedzēja ieskatiem. 
	

	11.
	Nodevumu termiņi
		[bookmark: _Toc515955965][bookmark: _Toc515956214][bookmark: _Toc515956463][bookmark: _Toc515956712][bookmark: _Toc516041782][bookmark: _Toc516043331][bookmark: _Toc516045395][bookmark: _Toc516045971][bookmark: _Toc516047123][bookmark: _Toc516047411]Nr. p. k.
	Rezultāts/ nodevums
	Iesniegšanas/ izpildes termiņš

	[bookmark: _Toc515955977][bookmark: _Toc515956226][bookmark: _Toc515956475][bookmark: _Toc515956724][bookmark: _Toc516041794][bookmark: _Toc516043343][bookmark: _Toc516045407][bookmark: _Toc516045983][bookmark: _Toc516047135][bookmark: _Toc516047423]1.
	Pētījums par starptautisko pieredzi – veikts pētījums un noorganizēta tikšanās pētījuma rezultātu prezentēšanai.
	6 mēneša laikā pēc līguma noslēgšanas dienas

	2.
	Iesniegts integritātes paktu ieviešanas standarta Latvijā satura rādītājs un sagatavotas vismaz 3 (trīs) no šī pielikuma 8. punktā minētajām tēmām (pakalpojuma sniedzējam nav pienākums ievērot Tehniskās specifikācijas 8. punktā norādīto tēmu secību). 
Nodevums iesniedzams Word dokumenta formā. 
	9 mēnešu laikā pēc līguma noslēgšanas dienas

	3.
	Iesniegtas vismaz 6 (sešas) tēmas no šī pielikuma 8. punktā minētajām (pakalpojuma sniedzējam nav pienākums ievērot Tehniskās specifikācijas 8. punktā norādīto tēmu secību).
Nodevums iesniedzams Word dokumenta formā. 
	12 mēnešu laikā pēc līguma noslēgšanas dienas

	4.
	Iesniegta standarta teksta gala redakcija – saturiski pilnībā izstrādāts teksts. 
Nodevums iesniedzams Word dokumenta formā.
	15 mēnešu laikā pēc līguma noslēgšanas dienas

	5.
	Integritātes paktu ieviešanas standarts Latvijā noformēts elektroniskā formātā.
	17 mēnešu laikā pēc līguma noslēgšanas dienas

	6.
	Mācību satura apraksta izstrāde integritātes paktu ieviesējiem un informatīvi izglītojošu pasākumu organizēšana.
	18 mēnešu laikā pēc līguma noslēgšanas dienas (17. un 18.mēnesī)



	

	12.
	Autortiesības
	Izstrādātā standarta mantiskās autortiesības pieder Pasūtītājam. Pakalpojuma sniedzējs patstāvīgi ir atbildīgs par autortiesību ievērošanu attiecībā uz materiāliem, ko viņš ir nodevis Pasūtītāja rīcībā saskaņā ar noslēgto Līgumu.
	





